wickkiey/tamil-wikipedia-chunked huggingface dataset:
# ஆல்சைமர் நோய்

**ஆல்சைமர் நோய்** (*Alzheimer disease*) நரம்பியல் சிதைவுகளால் ஏற்படும், மெதுவாக ஆரம்பித்து, நாட்கள் செல்கையில் மோசமான நிலைமைக்கு நகரும் ஒரு நாட்பட்ட நோயாகும். இது அறிவாற்றல் இழப்பின் அல்லது மறதிநோயின் மிகப் பொதுவான வடிவம் ஆகும். 60-70 % ஆன மறதிநோய் இந்த ஆல்சைமர் நோயினால் ஏற்படுவதாகும். திசுக்கள் அழிவினால் உருவாகும், குணப்படுத்த முடியாத இந் நோயை 1906 ஆம் ஆண்டில், செருமானிய மனநோய் மருத்துவரான ஆலோயிசு ஆல்சைமர் (*Alois Alzheimer*) என்பவர் முதன் முதலில் விளக்கினார். 65 வயதுக்கு மேற்பட்டோரில் 6% மானவர்களில் இந்நோய் காணப்படுவதுடன், வயது அதிகரிக்கையில் இந்த நோயால் தாக்கத்திற்குள்ளாபவரின் எண்ணிக்கையும் அதிகரிக்கிறது. எனினும் மிக அரிதாக இது மிகவும் முன்னதாகவே பீடிக்கக் கூடும். அமெரிக்காவில் ஆல்சைமர் நோயுள்ள 5 மில்லியனுக்கும் மேற்பட்டோரில் 5 % ஆனவர்கள் 65 வயதைவிடக் குறந்தவர்களாக இருக்கின்றனர். 2006 ஆம் ஆண்டில் உலகம் முழுதும் 26.6 மில்லியன் மக்கள் இந்நோயால் பீடிக்கப்பட்டுள்ளதாகக் கணிக்கப்பட்டுள்ளது. 2050 ஆம் ஆண்டில் இது நான்கு மடங்காகக் கூடும் எனவும் அஞ்சப்படுகிறது.  
பொதுவாக இதன் ஆரம்ப அறிகுறி சமீபத்திய நிகழ்வுகளை மறத்தல் அல்லது குறுகிய கால நினைவு இழப்பு ஆகும். இந் நோயால் பீடிக்கப்பட்ட ஒவ்வொருவரையும் இது தனித்துவமான முறையில் பாதிக்கின்றது எனினும் சில பொதுவான அறிகுறிகளும் காணப்படுகின்றன. தொடக்கத்தில் கவனிக்கப்படக்கூடிய அறிகுறிகள் முதுமையுடன் தொடர்புபட்டதாகவோ அல்லது, மன அழுத்தம் காரணமாக ஏற்படுவதாகவோ தவறாக எண்ணப்படலாம். தொடக்கத்தில் மிகவும் பொதுவாகக் கவனிக்கக் கூடிய அறிகுறி நினைவாற்றல் இழப்பு ஆகும். இந் நோய் இருப்பதாக ஐயம் எழும்போது இதனை உறுதிப்படுத்திக் கொள்வதற்காக நடத்தை மதிப்பீடுகளும், அறிதிறன் சோதனைகளும் செய்யப்படுகின்றன.  
நோயுற்றவரின் இயல் நிலையில் குறைபாடு ஏற்படும்போது, வீழ்ச்சியுற்றால், அவர்கள் தம் குடும்பம் மற்றும் சமூகத்திலிருந்து விலகுகின்றனர். படிப்படியாக, உடல் செயல்பாடுகள் குறைந்து, இறுதியில் மரணத்தை அடைகின்றனர். நோயின்முன்னேற்ற வேகம் மாறுபட்டாலும், சராசரி ஆயுட்கால எதிர்பார்ப்பு மூன்று முதல் ஒன்பது ஆண்டுகள் ஆகும்.  
2015 ஆம் ஆண்டில், உலகளாவிய அளவில் ஏறத்தாழ 29.8 மில்லியன் ஆல்சைமர் நோயாளிகள் இருந்தனர்.
# ஆல்சைமர் நோய்

## ஆய்வுகள்

அல்சைமர் நோயினை தீர்க்கவல்ல முதல் வேதிப்பொருளை லைஸ்டர் பல்கலைக்கழக அறிவியலாளர்கள் கண்டறிந்துள்ளனர். மூளையில் உள்ள திசுக்களை உயிரிழக்கச் செய்யும் நோய்களான அல்சைமர், நடுக்குவாதம், ஹண்டிங்டன்சு (:en:Huntington's disease) போன்ற நோய்களை தீர்க்கும் மருந்தைத் தயாரிக்க இதுவே முதல் படியென்றும், இன்னும் பல வேலைகள் இருப்பதாகவும் கூறினர்.
# ஆல்சைமர் நோய்

## அல்சைமர் நோய் நிலைகள்

அறிவாற்றல் குறைபாடு மற்றும் செயல்பாட்டு குறைபாடு ஆகியவற்றின் வளர்ச்சியின் அடிப்படையில் அல்சைமர் நோய் நான்கு நிலைகளாக பிரிக்கப்பட்டுள்ளது.
# ஆல்சைமர் நோய்

## அல்சைமர் நோய் நிலைகள்

### அல்சைமர் நோயின் மிக ஆரம்ப நிலை

- மனதின் நினைவகத்தில் அல்சைமர் நோய் அல்லாத மற்றும் வயது முதிர்வினால் ஏற்படும் விளைவுகள்
- எப்போதாவது குறிப்பிட்ட பொருட்கள் அல்லது விஷயங்களை மறந்துவிடுதல்
- சில நேரங்களில் பொருட்களை இடம் மாற்றி வைத்தல்
- குறைந்த அளவிலான குறுகிய கால நினைவு இழப்பு
- சரியான விவரங்களை நினைவில் இருத்திக் கொள்ள முடிவதில்லை
# ஆல்சைமர் நோய்

## அல்சைமர் நோய் நிலைகள்

### அல்சைமர் நோயின் ஆரம்ப நிலை

- மறதி மற்றும் மறந்த பகுதிகளை நினைவில் இருத்துவது இல்லை
- குடும்பத்தினர் அல்லது நண்பர்களின் பெயர்களை மறந்துவிடுதல்
- நெருங்கிய நண்பர்கள் அல்லது உறவினர்களால் மட்டுமே இத்தகைய மாற்றங்கள் கவனிக்கப்படும்
- நன்கு தெரிந்த இடங்களில் உள்ள சூழ்நிலைகளில் எற்படும் சில குழப்பங்கள்
# ஆல்சைமர் நோய்

## அல்சைமர் நோய் நிலைகள்

### அல்சைமர் நோயின் இடைக்கால நிலை

- சமீபத்தில் கற்ற தகவல்களை நினைவில் நிறுத்துவதில் பெரிய அளவில் சிரமம் கொண்டிருத்தல்
- பல சூழ்நிலைகளில் குழப்பத்தை விரிவுபடுத்தி ஆழமாக்குதல்
- தூக்கம் வருவதில் சிக்கல்கள்
- தாங்கள் எங்கே இருக்கிறோம் என்று தெரிந்துகொள்வதில் சிக்கல்
# ஆல்சைமர் நோய்

## அல்சைமர் நோய் நிலைகள்

### அல்சைமர் நோயின் இறுதி நிலை

- குறைந்த அளவு சிந்திக்கும் திறன்
- பேசுவதில் சிக்கல்கள்'''
- ஒரே உரையாடல் அல்லது ஒரே மாதிரியான உரையாடல்களை மீண்டும், மீண்டும் கூறுவது'''
- அதிக அளவு தவறான நடத்தை அல்லது முறையற்ற பயன்பாடு, அதிக அளவு ஆர்வம் அல்லது அதிக அளவு சித்தப்பிரமை'''
அறிவாற்றல் குறைபாடு மற்றும் செயல்பாட்டு குறைபாடு ஆகியவற்றின் வளர்ச்சியின் அடிப்படையில் அல்சைமர் நோய் நான்கு நிலைகளாக பிரிக்கப்பட்டுள்ளது.
# ஆல்சைமர் நோய்

## அல்சைமர் நோய் நிலைகள்

### முன்-மன உடைவு உளக்கேடு நோய்

ஆரம்ப கால அறிகுறிகள் முதுமை மறதி மனநோயையும், மன அழுத்த நோயையும் ஒத்திருப்பதால் இதை வேறுபடுத்திக் கண்டுபிடிப்பது கடினமாகின்றது. எனவே, இது முதுமை மறதி மனநோயெனவும், மன அழுத்த மனநோயெனவும், தவறுதலாக கணிக்கப்படுகிறது. அல்சைமர் நோயின் தாக்குதலை அறிவதற்கு எட்டு ஆண்டுகளுக்கு முன்னர், அறிவாற்றல் கோளாறுகள் வெளிப்படும். இதனை விரிவான நரம்பியல்-உளவியல் சோதனை மூலமே அறிய முடியும். இந்த ஆரம்ப கால அறிகுறிகள் அன்றாட வாழ்வில் இடம்பெறக்கூடிய மிகவும் சிக்கலான செயல்களை பெரிதும் பாதிக்கலாம். மிகவும் குறிப்பிடத்தக்க இழப்பு அல்லது பற்றாக்குறை குறுகிய கால நினைவு இழப்பு ஆகும். இதனால் சமீபத்தில் அறியப்பட்ட கருத்துகள், நிகழ்வுகள் மற்றும் உண்மைகள் போன்றவை எளிதில் மறக்கப்படுகின்றன. புதிய தகவல்களைப் பெற இயலாத நிலை ஏற்படுகிறது.
# ஆல்சைமர் நோய்

## அறிகுறிகள்

பொதுவாக இதன் ஆரம்ப அறிகுறி சமீபத்திய நிகழ்வுகளை மறத்தல் அல்லது குறுகிய கால நினைவு இழப்பு ஆகும். பிற சாத்தியமான நோயறிதல் காரணங்களை மருத்துவ வரைவு படமாக்கல் மற்றும் இரத்த பரிசோதனைகள், நோய் மற்றும் அறிவாற்றல் சோதனை மூலம் நிரூபிக்க முடியும்.
ஆரம்ப கால அறிகுறிகள், பொதுவாக சாதாரண வயதினர்களுக்கு பொருத்தமற்றவை ஆகும். திட்டவட்டமான ஆய்வு மற்றும் உறுதிபடுத்தலுக்கு மூளைதிசுப் பரிசோதனை தேவைப்படுகிறது.  
மன பயிற்சி, உடல் பயிற்சி, மற்றும் உடல் பருமன் தவிர்க்கும் பயிற்சி, ஆகியவை ஆபத்துகளைக் குறைக்கக் கூடும்; இருப்பினும், இத்தகைய பயிற்சிகள் மேற்கொள்ள வழங்கப்படும் பரிந்துரைகளை ஏற்பதற்கான ஆதாரங்கள் வலுவாக இல்லை. ஆபத்துகளை குறைக்க எந்த மருந்துகளோ அல்லது கூடுதல் உபகரணங்களோ தேவை இல்லை.
# ஆல்சைமர் நோய்

## சிகிச்சைகள்

சில சிகிச்சைகள் தற்காலிகமாக நோய் அறிகுறிகளைக் குறைத்து உடல்நலத்தை மேம்படுத்தினாலும், நோயினை முழுமையாக குணப்படுத்த எவ்வித சிகிச்சைமுறையும் இல்லை. அல்சைமர் நோயினால் பாதிக்கப்பட்ட மக்கள், உதவிக்காக மற்றவர்களை பெருமளவில் நம்பியிருக்கிறார்கள், தங்களின் கவனிப்பாளருக்கு இவர்கள் சமூக ரீதியாகவும், உளவியல் ரீதியாகவும், உடல் மற்றும் பொருளாதார ரீதியாகவும், அழுத்தம் அளிப்பார்கள். சுமையாக இருப்பார்கள். தினசரி வாழ்க்கை நடவடிக்கைகளில் உடற்பயிற்சி திட்டங்கள் மிகுந்த நன்மை பயக்கும். மேலும் சில நல்ல விளைவுகளை ஏற்படுத்தக்கூடும்.  
சில சிகிச்சைகள் தற்காலிகமாக நோய் அறிகுறிகளைக் குறைத்து உடல்நலத்தை மேம்படுத்தினாலும், நோயினை முழுமையாக குணப்படுத்த எவ்வித சிகிச்சைமுறையும் இல்லை.
# பெண் தமிழ்ப் பெயர்கள்

பெண் குழந்தைகளுக்கான **தூய தமிழ்ப் பெயர்கள்.**
# பெண் தமிழ்ப் பெயர்கள்

## அ

- அகரயாழினி
- அகநகை
- அகல்
- அகல்நிலா
- அகல்விழி
- அகவழகி
- அங்கவை
- அங்கயற்கண்ணி
- அஞ்சம்மாள்
- அஞ்சலை
- அஞ்சனா
- அணிமா
- அணியிழை
- அணு
- அமிழ்தரசி
- அமிழ்தவல்லி
- அமுதயாழினி
- அமுது
- அமுதினி
- அரசி
- அரியநாச்சி
- அருஞ்செல்வி
- அருட்செல்வி
- அருவி
- அருள்நெறி
- அருள்மொழி
- அருள்விழி
- அருளரசி
- அல்லி
- அழகம்மை
- அழகி
- அறம்
- அறம்பாவை
- அறவல்லி
- அறிவு
- அறிவுக்கரசி
- அறிவுக்கனி
- அறிவுக்கொடி
- அறிவுச்சுடர்
- அறிவுடைச் செல்வி
- அறிவுநிதி
- அறிவுமணி
- அறிவுமதி
- அறிவொளி
- அன்பரசி
- அன்பழகி
- அன்புகொடி
- அன்புமதி
- அன்புமலர்
- அன்புமொழி
- அன்பொளி
- அன்னக்கிளி
- அன்னக்கொடி
- அனலி
# பெண் தமிழ்ப் பெயர்கள்

## ஆ

- ஆண்டாள்
- ஆத்தி
- ஆதிரை
- ஆயிழை
- ஆவிரை
- ஆழ்வார் நங்கை
- ஆழி
- ஆழினி
# பெண் தமிழ்ப் பெயர்கள்

## இ

- இதழ்
- இதழினி
- இமிழி
- இயல்
- இயல்பினி
- இயற்றமிழ் மாமணி
- இலக்கியா
- இலயாழினி
- இளங்குயில்
- இளங்கொடி
- இளஞ்சுடர்
- இளந்தென்றல்
- இளநகை
- இளநாச்சி
- இளநிலா
- இளம்பாவை
- இளம்பிறை
- இளமதி
- இளமயில்
- இளவஞ்சி
- இளவரசி
- இளவழகி
- இளவெழிலி
- இளவேனில்
- இளையாள்
- இறைவி
- இன்தமிழ்
- இன்முல்லை
- இன்னிசை
- இனன்யா
# பெண் தமிழ்ப் பெயர்கள்

## ஈ

- ஈகை
- ஈகையரசி
- ஈதலரசி
- ஈழக்கதிர்
- ஈழமதி
# பெண் தமிழ்ப் பெயர்கள்

## உ

- உமை
- உமையாள்
- உயிர்த்துணை
- உலகநங்கை
- உலகமதி
- உலகமுதல்வி
# பெண் தமிழ்ப் பெயர்கள்

## ஊ

- ஊக்கஞ்செல்வி
- ஊக்கமதி
# பெண் தமிழ்ப் பெயர்கள்

## எ

- எமி
- எல்லழகி
- எழில்
- எழில்நிலா
- எழில்விழி
- எழிலரசி
- எழிலமுது
- எழிலினி
- எழிற்கயல்
- எழிற்குழலி
# பெண் தமிழ்ப் பெயர்கள்

## ஏ

- ஏழிசை
- ஏழிசைச்செல்வி
# பெண் தமிழ்ப் பெயர்கள்

## ஐ

- ஐயம்மாள்
- ஐயை
# பெண் தமிழ்ப் பெயர்கள்

## ஒ

- ஒப்பிலா
- ஒயில்
- ஒயிலரசி
- ஒளிர்ச்சுடர்
- ஒளிர்ப்பிறை
- ஒளிர்மதி
- ஒளிவியா
# பெண் தமிழ்ப் பெயர்கள்

## ஓ

- ஓவியா
- ஓவியப்பாவை
# பெண் தமிழ்ப் பெயர்கள்

## ஔ

ஔவை
# பெண் தமிழ்ப் பெயர்கள்

## க

- கண்ணகி
- கண்மணி
- கமழினி
- கயல்
- கயல்விழி
- கலையரசி
- கவின்மலர்
- கனிமொழி
# பெண் தமிழ்ப் பெயர்கள்

## கா

- காஞ்சி
- காந்தாள்
- கார்குழல்
- காவேரி
# பெண் தமிழ்ப் பெயர்கள்

## கி

- கிளி
# பெண் தமிழ்ப் பெயர்கள்

## கு

- குந்தவை
- குழலழகி
- குறள்மொழி
- குறளரசி
- குறளினி
- குறிஞ்சி
# பெண் தமிழ்ப் பெயர்கள்

## கொ

- கொற்றவை
- கொழிஞ்சி
- கொழுந்து
- கொன்றை
# பெண் தமிழ்ப் பெயர்கள்

## கோ

- கோதை
- கோமகள்
- கோலமயில்
- கோவழகி
- கோவை
# பெண் தமிழ்ப் பெயர்கள்

## ச

- சங்கவை
- சங்கினி
# பெண் தமிழ்ப் பெயர்கள்

## சி

- சிட்டு
- சிந்தனைச்செல்வி
- சிந்தாமணி
- சிலம்பரசி
- சிலம்பழகி
- சிலம்புமணி
- சிலம்புமதி
- சிலையழகி
- சிற்பிகா
- சிறைமுத்து
- சின்னம்மாள்
- சின்னத்தாய்
# பெண் தமிழ்ப் பெயர்கள்

## சு

- சுடர்கொடி
- சுடரொளி
# பெண் தமிழ்ப் பெயர்கள்

## சூ

- சூடாமணி
- சூடாமலர்
- சூளாமணி
# பெண் தமிழ்ப் பெயர்கள்

## செ

- செங்கனி
- செங்காந்தாள்
- செங்குயில்
- செங்கொடி
- செந்தமிழ்
- செந்தாமரை
- செம்மலர்
- செம்மொழி
- செம்பியன் செல்வி
- செல்லக்கிளி
- செல்லத்தாய்
- செல்லம்மாள்
- செல்லி
- செல்வக்கொடி
- செல்வி
- செவ்வந்தி
- செவ்வி
- செவ்விழி
# பெண் தமிழ்ப் பெயர்கள்

## சே

- சேரக்குயில்
- சேரமாமதி
# பெண் தமிழ்ப் பெயர்கள்

## சோ

- சோழவல்லி
- சோலை
- சோலைக்கொடி
- சோலையரசி
# பெண் தமிழ்ப் பெயர்கள்

## ஞா

- ஞாலினி
- ஞாழல்
# பெண் தமிழ்ப் பெயர்கள்

## த

- தங்கம்
- தங்கமாரி
- தமிழ்ச்செல்வி
- தமிழ்த்தென்றல்
- தமிழ்மலர்
- தமிழ்வாணி
- தமிழ்விழி
- தமிழ்வேனி
- தமிழரசி
- தமிழிசை
- தமிழெலில்
- தமிழோசை
# பெண் தமிழ்ப் பெயர்கள்

## தா

- தாமரை
# பெண் தமிழ்ப் பெயர்கள்

## தி

- திங்கள்
- திகழ்விழி
- திகழினி
- திகழொளி
# பெண் தமிழ்ப் பெயர்கள்

## து

- துழாய்
# பெண் தமிழ்ப் பெயர்கள்

## தூ

- தூரிகை
- தூயவள்
# பெண் தமிழ்ப் பெயர்கள்

## தெ

- தென்றல்
# பெண் தமிழ்ப் பெயர்கள்

## தே

- தேன்மொழி
- தேனருவி
# பெண் தமிழ்ப் பெயர்கள்

## ந

- நகுநா
- நவ்வி
- நயனி
- நறுமுகை
- நன்மதி
- நன்மொழி
- நன்னொளி
- நன்னி
- நனி தமிழ்
# பெண் தமிழ்ப் பெயர்கள்

## நா

- நாச்சி
- நாமகள்
# பெண் தமிழ்ப் பெயர்கள்

## நி

- நிலவொளி
- நிலா
- நிறைமதி
# பெண் தமிழ்ப் பெயர்கள்

## நு

- நுண்மதி
- நுவலி
# பெண் தமிழ்ப் பெயர்கள்

## நெ

- நெடுங்குழலி
# பெண் தமிழ்ப் பெயர்கள்

## ப

- பனிமலர்
# பெண் தமிழ்ப் பெயர்கள்

## பா

- பாரதி
- பாவை
# பெண் தமிழ்ப் பெயர்கள்

## பி

- பிறைநிலா
- பிறைநுதல்
# பெண் தமிழ்ப் பெயர்கள்

## பு

- புகழியா
- புகழினி
- புவி
- புவியரசி
- புன்னகை
# பெண் தமிழ்ப் பெயர்கள்

## பூ

- பூங்குழலி
- பூந்தென்றல்
- பூம்பாவை
# பெண் தமிழ்ப் பெயர்கள்

## பெ

- பெண்பா
# பெண் தமிழ்ப் பெயர்கள்

## பொ

- பொற்குழல்
- பொற்குழலி
- பொன்மாரி
- பொன்னி
- பொன்னிலா
# பெண் தமிழ்ப் பெயர்கள்

## ம

- மகிழ்
- மகிழ்ச்சி
- மகிழ்மதி
- மகிழ்மொழி
- மகிழ்விழி
- மகிழுலா
- மங்கையற்கரசி
- மஞ்சு
- மணிமேகலை
- மல்லி
- மல்லிகை
- மல்லிகா
- மலர்முடி
- மலர்மேனி
- மலர்விழி
- மலரொளி
# பெண் தமிழ்ப் பெயர்கள்

## மா

- மாரி
- மாரியம்மாள்
- மான்விழி
# பெண் தமிழ்ப் பெயர்கள்

## மி

- மிளிர்
- மின்மினி
- மின்னி
# பெண் தமிழ்ப் பெயர்கள்

## மீ

- மீயாழ்
# பெண் தமிழ்ப் பெயர்கள்

## மு

- முல்லை
- முழுமதி
# பெண் தமிழ்ப் பெயர்கள்

## மெ

- மெல்லிசை
- மெல்லினி
- மெலனி
- மெலினி
- மெய்மொழி
- மெய்யாள்
- மெய்யினி
- மென்பனி
- மென்முகை
- மென்மொழி
# பெண் தமிழ்ப் பெயர்கள்

## மே

- மேகலை
# பெண் தமிழ்ப் பெயர்கள்

## யா

- யாழ்
- யாழ்நிலா
- யாழிசை
- யாழினி
# பெண் தமிழ்ப் பெயர்கள்

## வ

- வள்ளி
- வளர்மதி
# பெண் தமிழ்ப் பெயர்கள்

## வா

- வாகை
- வாடாமலர்
- வான்புகழ்
- வானி
- வாணி
# பெண் தமிழ்ப் பெயர்கள்

## வி

- விண்ணகி
# பெண் தமிழ்ப் பெயர்கள்

## வெ

- வெண்ணி
- வெண்ணிலா
- வெண்பா
- வெண்மதி
- வெண்முகில்
- வெண்மணி
- வெட்சி
- வெள்ளி
- வெற்றிச்செல்வி
# பெண் தமிழ்ப் பெயர்கள்

## வே

- வேல்விழி
# பெண் தமிழ்ப் பெயர்கள்

## சங்ககால பெண் பெயர்கள்

- அச்சியத்தை மகள் நாகையார்
- ஔவையார்
- அள்ளுரர் நன்முல்லை
- ஆதிமந்தி - குறுந் 3
- இளவெயினி - புறம் 157
- உப்பை ஃ உறுவை
- ஒக்கூர் மாசாத்தியார்
- கரீனா கண்கணையார்
- கவியரசி
- கழார் கீரன் எயிற்றியார்
- கள்ளில் ஆத்திரையனார்
- காக்கை பாடினியார் நச்செள்ளையார்
- காமக்கணிப் பசலையார்
- காரைக்காலம்மையார்
- காவற்பெண்டு
- காவற்பெண்டு
- கிழார் கீரனெயிற்றியார்
- குட புலவியனார்
- குமிழிநாழல் நாப்பசலையார்
- குமுழி ஞாழல் நப்பசையார்
- குறமகள் ஃ இளவெயினி
- குறமகள் ஃ குறிஎயினி
- குற மகள் இளவெயினியார்
- கூகைக்கோழியார்
- தமிழறியும் பெருமாள்
- தாயங்கண்ணி - புறம் 250
- நக்கண்ணையார்
- நல்லிசைப் புலமை மெல்லியார்
- நல்வெள்ளியார்
- நெட்டிமையார்
- நெடும்பல்லியத்தை
- பசலையார்
- பாரிமகளிர்
- பூங்கண்ணுத்திரையார்
- பூங்கண் உத்திரையார்
- பூதபாண்டியன் தேவியார்
- பெண்மணிப் பூதியார்
- பெருங்கோப்பெண்டு
- பேய்மகள் இளவெயினி
- பேயனார்
- பேரெயென் முறுவலார்
- பொத்தியார்
- பொன்மணியார்
- பொன்முடியார்
- போந்தலைப் பசலையார்
- மதுவோலைக் கடையத்தார்
- மாற்பித்தியார்
- மாற்பித்தியார், இயற்பெயர் பித்தி
- மாறோக்கத்து நாப்பசலையார்
- முள்ளியூர் பூதியார்
- முன்னியூப் பூதியார்
- வரதுங்க ராமன் தேவியார்
- வருமுலையாருத்தி
- வில்லிபுத்தூர்க் கோதையார்
- வெண்ணிக் குயத்தியார்
- வெள்ளி வீதியார்
- வெறிபாடிய காமக்கண்ணியர்
# படிமம்:HaroldPinterKrappsLastTape.jpg

மூலம்: http://en.wikipedia.org/wiki/File:HaroldPinterKrappsLastTape.jpg
# படிமம்:HaroldPinterKrappsLastTape.jpg

## Summary

This is a promotional photograph from production of Samuel Beckett's play *Krapp's Last Tape* performed by Harold Pinter at the Royal Court Theatre (Jerwood Theatre Upstairs) from 12 to 24 Oct. 2006. It is being used to illustrate the section on Harold Pinter in the article on the play: Krapp's Last Tape and the section on the filmed performance of the play in Harold Pinter#Since 2005 ("Krapp's Last Tape (October 2006)". This usage is deemed within fair use in Wikipedia. Subsequently, one filmed performance was provided on DVD and broadcast on television. The shot appears in the DVD received as a free reviewer's copy as well.
# படிமம்:HaroldPinterKrappsLastTape.jpg

## Fair Use Rationale for Krapp's Last Tape

1. There is no reasonable expectation of a free photograph of the production; it is from promotional materials featured in reviews of the production and in promotional advertisements for the DVD of the same production.
1. The image is less than 300 pixels in height and width.
1. The image is significant in identifying a subject of the article, which is the performance itself.
1. The image does not in any way limit the ability of the copyright owners to market or sell their product.
1. The image meets general Wikipedia content requirements and is encyclopedic.
1. The image appears next to critical commentary of the performance.
# படிமம்:HaroldPinterKrappsLastTape.jpg

## Fair Use Rationale for ஹரோல்ட் பிண்டர்

1. There is no reasonable expectation of a free photograph of the actor in production; it is from promotional materials featured in reviews of the production and in promotional advertisements for the DVD of the same production.
1. The image is less than 300 pixels in height and width.
1. The image is significant in identifying a subject of the article, which is Pinter's appearance in the performance itself.
1. The image does not in any way limit the ability of the copyright owners to market or sell their product.
1. The image meets general Wikipedia content requirements and is encyclopedic.
1. The image appears in the infobox of the article, which contains critical commentary of Pinter in the performance.
# பாம்பன் பாலம்

**பாம்பன் பாலம்** (*Pamban Bridge*) என்பது தமிழ்நாட்டில் அமைந்துள்ள ஒரு கடல்வழி தொடருந்துப் பாலமாகும். பாக்கு நீரிணையில் அமைந்துள்ளள இந்தப் பாலம், இந்திய பெருநிலப்பரப்பில் உள்ள மண்டபம் என்னும் ஊரையும் பாம்பன் தீவிலுள்ள இராமேசுவரத்தையும் இணைக்கின்றது.  
1914-ஆம் ஆண்டு திறக்கப்பட்ட இந்தக் கடல் பாலத்தில், கப்பல்கள் செல்வதற்கு ஏதுவாக நடுவில் திறக்கும் கத்திரி வடிவ தூக்குகள் அமைந்துள்ளன. ஏறத்தாழ 2.3 கி.மீ. நீளமுள்ள இது, இந்தியாவின் முதல் கடல் பாலம் ஆகும். 2010 -ஆம் ஆண்டு மும்பையில் உள்ள பாந்திரா-வொர்லி கடற்பாலம் திறப்பதற்கு முன்பு வரை, இது இந்தியாவின் மிக நீளமான கடல் பாலமாக இருந்தது. பாம்பன் தொடருந்துப் பாலத்திற்கு அருகில், 1988-ஆம் ஆண்டு ஒரு சாலை போக்குவரத்துப் பாலம் திறக்கப்பட்டது.  
2020-ஆம் ஆண்டில், தற்போதுள்ள பாலத்திற்கு அருகில் ஒரு புதிய பாலத்தை கட்டும் பணி தொடங்கியது. 2022-ஆம் ஆண்டு திசம்பரில், கடல் அரிப்பின் காரணமாக தொடருந்துப் பாலம் பலவீனமடைந்ததால், பாலத்தின் மீது தொடருந்துப் போக்குவரத்து முற்றிலுமாக நிறுத்தப்பட்டது.
# பாம்பன் பாலம்

## வரலாறு

இந்தியாவின் பெருநிலப்பகுதியுடன் இணைக்கப்பட்டது]]
19-ஆம் நூற்றாண்டில், பிரித்தானிய நிர்வாகம் இலங்கையுடனான வர்த்தகத்தைப் பெருக்குவதற்கான வழிகளை ஆராய்ந்தது. இதன் விளைவாக 1870-ஆம் ஆண்டு இந்திய நிலப்பகுதியுடன் பாம்பன் தீவை இணைக்கும் பாலத்திற்கான திட்டங்கள் பரிந்துரைக்கப்பட்டன. இதன் கட்டுமானம் 1911-ஆம் ஆண்டு ஆகத்து மாதம் தொடங்கியது. இந்தக் கடற்பாலம் 24 பிப்ரவரி 1914 அன்று தொடருந்துப் போக்குவரத்துக்காக திறக்கப்பட்டது. இதன் மூலம் பாம்பன் தீவில் உள்ள இராமேஸ்வரம் இந்தியாவின் பெருநிலப்பகுதியுடன் இணைக்கப்பட்டது.  
1964-ஆம் ஆண்டில் பாம்பன் தீவை தாக்கிய பெரும் புயல், சூறாவளியின் போது இந்தப் பாலம் கடுமையாகச் சேதமடைந்தது. இதனைச் சீராக்க விரிவான பழுதுபார்க்கும் பணிகள் மேற்கொள்ளப்பட்டன. பாம்பன் தொடருந்துப் பாலத்திற்கு அருகில் உள்ள சாலைப் போக்குவரத்திற்கான பாலம் 1988-ஆம் ஆண்டில் திறக்கப்பட்டது.  
2009-ஆம் ஆண்டில், அதிக எடையுள்ள சரக்கு இரயில்களைத் தாங்கும் வகையில் பாலத்தைப் பலப்படுத்தும் பணி மேற்கொள்ளப்பட்டது. 13 சனவரி 2013 அன்று ஒரு கடற்படைப் படகு பாலத்தில் மோதியதால் ஏற்பட்ட சேதத்தால் பாலத்தின் சில தூண்களை சரிசெய்ய வேண்டியிருந்தது. இதன் நூற்றாண்டு விழா 2014ஆம் ஆண்டு கொண்டாடப்பட்டது. 2016 ஆம் ஆண்டு இந்திய அரசின் இரயில்வே அமைச்சகம் செலவில் பாலத்தை நவீனமாக்கும் திட்டத்தை அறிவித்தது. 2018 திசம்பரில் பாலத்தின் தூண்களில் பிளவு ஏற்பட்டதையடுத்து, பழுது பார்ப்பதற்காக தொடருந்து இயக்கம் நிறுத்தப்பட்டது. பின்னர், பாலத்தைச் சரி செய்து, மார்ச் 2019-இல் மீண்டும் தொடருந்துப் போக்குவரத்து தொடங்கியது.  
2020-ஆம் ஆண்டில், இந்திய அரசு பழைய பாம்பன் பாலத்தின் அருகே, இந்திய ரூபாய் 250 கோடி செலவில் புதிய ரயில் பாலம் கட்டப்படும் என்று அறிவித்தது. 2022-ஆம் ஆண்டு திசம்பரில், கடல் அரிப்பின் காரணமாக தொடருந்துப் பாலம் பலவீனமடைந்ததால், பாலத்தின் மீது தொடருந்துப் போக்குவரத்து முற்றிலுமாக நிறுத்தப்பட்டது.
# பாம்பன் பாலம்

## அமைப்பு

பாம்பன் தொடருந்துப் பாலமானது, கடல் மட்டத்திலிருந்து உயரத்தில் அமைந்துள்ளது; நீளமானது. இந்தப் பாலம் 143 தூண்களைக் கொண்டுள்ளது. இந்தக் கடல் பாலத்தில், கப்பல்கள் செல்வதற்கு ஏதுவாக நடுவில் திறக்கும் கத்திரி வடிவ தூக்குகள் அமைந்துள்ளன. பாலத்தின் இரண்டு தூக்குகளும் நெம்புகோல்களைப் பயன்படுத்தி கையினால் திறக்கப்படுகின்றன. 1964-ஆம் ஆண்டு சூறாவளியின் போது தனுஷ்கோடிக்கான இரயில் பாதை முற்றிலுமாக அழிந்து போனது.
# வானிலை

**வானிலை** (Weather) என்பது ஒரு குறிப்பிட்ட நேரத்தில் வளிமண்டலத்தின் நடப்பு நிலையைக் குறிக்கிறது. புவியைப் பொறுத்த வரை, வானிலையை பாதிக்கும் பெரும்பாலான தோற்றப்பாடுகள் வளிமண்டலத்தின் கீழ் நிலைகளில் உருவாகின்றன. இது நீண்டகால அடிப்படையிலான சராசரி வளிமண்டல நிலைமைகளைக் குறிக்கப் பயன்படும் தட்பவெப்பநிலை என்பதிலிருந்து வேறுபட்டது. வானிலைத் தோற்றப்பாடுகள் அன்றைய வெப்பநிலை, காற்று, முகில், மழை, பனி, மூடுபனி, தூசிப் புயல்கள் போன்ற பொது வானிலைத் தோற்றப்பாடுகளையும்; அரிதாக நிகழும் இயற்கை அழிவுகள், சூறாவளி, பனிப் புயல் போன்றவற்றையும் உள்ளடக்கியது.  
வானிலை இடத்துக்கிடம் வேறுபடுகின்றது. இது காற்றழுத்தம், வெப்பநிலை மற்றும் ஈரப்பதம் போன்ற காரணிகளையொட்டி அமைகின்றது. இவ்வேறுபாடுகள், குறிப்பிட்ட இடத்தில் உள்ள சூரியனுடைய கோணத்தினால் உண்டாகிறது. சூரியனுடைய கோணம் குறித்த இடத்தின் நிலநேர்க்கோடு (latitude) அமைவிடத்தைப் பொறுத்து வேறுபடுகின்றது. புவி தானே சுற்றும் போது, சற்றே சாய்வான கோணத்தில் சுற்றுவதால், சூரிய ஒளியானது வருடத்தின் வெவ்வேறு காலங்களில் வெவ்வேறு கோணங்களில் விழுகிறது. புவியின் மேற்பரப்பில், வெப்பநிலை பொதுவாக ஆண்டுதோறும் ±40 °C (−40 °F முதல் 104 °F) வரை இருக்கும். புவியின் மேற்பரப்பில் நிகழும் வெப்பநிலை வேறுபாடுகள் காற்றழுத்தத்தை பாதிக்கின்றன. ஆயிரக்கணக்கான ஆண்டுகளாக, பூமியின் சுற்றுப்பாதையில் ஏற்படும் மாற்றங்கள், புவியால் பெறப்படுகின்ற சூரிய ஆற்றலின் அளவை பாதிப்பதனால், நீண்ட கால காலநிலை உருவாகிறது.  
புவியின் வளிமண்டலம் சிக்கலானதென்பதால் அதில் ஏற்படும் சிறிய மாற்றங்களும் பெரிய விளைவுகளை ஏற்படுத்தலாம். வானிலை புவிக்கு மட்டுமல்லாமல் வெள்ளி, செவ்வாய், வியாழன் போன்ற மற்ற கோள்களிலும், நட்சத்திரம் போன்ற மற்ற விண்வெளி அமைப்புகளிலும் நிலவுகின்றது. வியாழனில் உள்ள பெரும் சிவப்புப் புள்ளி எனப்படும் எதிர்-சூறாவளி அமைப்பானது ஒரு குறிப்பிடத்தக்க வானிலையமைப்பாகும். வானிலை முன்னறிவிப்பு என்பது தொழில்நுட்பத்தின் உதவியுடன் வானிலையை கணிக்கும் ஓர் விஞ்ஞான அறிவியலாகும்.
# வானிலை

## புவியில் வானிலையின் தாக்கம்

மைய மாதிரிகள்.]]
புவியின் அடிப்படை செயல்முறைகளில் வானிலையும் ஒன்றாகும். பாறைகள் காலநிலையின் தாக்கத்தால் அரிப்படைந்து மண்ணாக உருவாகி பின்னர் கனிமங்களாக மாறுகிறது. வானிலை காரணிகளால் பாறை படிப்படியாகச் சிதைவடைந்து மண் மற்றும் கனிமங்கள் தோன்றும் செயற்பாட்டுத் தொடர் *வானிலையாலழிதல்* (Weathering) எனப்படும். மழை பொழியும் போது, காற்றில் இருந்து கார்பன் டை ஆக்சைடு நீர்த்துளிகளால் உறிஞ்சப்பட்டு கரைகின்றது. இது மழைநீரில் அமிலத்தன்மையை ஏற்படுத்தி அதற்கு அரிப்பு பண்புகளை அளிக்கிறது.  
போன்ற நேரடி வேதியல் காரணிகளால் உப்புகள் கடல்களில் படிவுகளாகத் தேங்குகின்றன.]]  
வானிலையாலழிதல் வளிமண்டலத்தின் பௌதீகக் காரணிகள், வேதியியல் காரணிகள் மற்றும் உயிரியல் காரணிகளால் நிகழலாம். மண்ணரிப்பு நிகழும்போது, துணிக்கைகள் அரித்து வேறு இடத்துக்கு எடுத்துச் செல்லப்படும். ஆனால் வானிலையாலழிதலில் துணிக்கைகள் இடம்பெயர்வதில்லை. பாறைகளில் அல்லது மண்ணில் ஏற்படும் வானிலையாலழிதலானது, பௌதீக வானிலையாலழிதல் மற்றும் வேதியியல் வானிலையாலழிதல் என இரண்டு வகைப்படுத்தப்படும். வானியல் காரணிகளான வெப்பம், நீர், பனிக்கட்டி மற்றும் அமுக்கம் என்பன நேரடியாக தாக்கம் செலுத்துவதால் பௌதீக வானிலையாலழிதல் நிகழ்கிறது. அமில மழை போன்ற நேரடி வேதியல் காரணிகளால் சிதைவுகளின் வேதியியல் தாக்கங்களாலும் வேதியியல் வானிலையாலழிதல் நிகழும். அமில மழையின் காரணமாக சோடியம் மற்றும் குளோரைடு (உப்புகள்) போன்றவை கடல்களில் படிவுகளாகத் தேங்குகின்றன. இப்படிவுகள் காலமாற்றத்தாலும் புவியியல் விசைகளாலும் வேறு வகைப்பாறைகளாகவோ மண் வகைகளாகவோ மாறுபாடு அடையக்கூடும். காலநிலை புவியின் மேற்பரப்பு அரிப்புகளை ஏற்படுத்துவதில் முக்கியப் பங்காற்றுகின்றன.
# வானிலை

## வானிலை முன்னறிவிப்பு

வானிலை முன்னறிவிப்பு என்பது எதிர்காலத்தில் ஒரு குறிப்பிட்ட நேரம் மற்றும் குறிப்பிட்ட இடத்திற்கு, புவியின் வளிமண்டலத்தின் நிலையை கணிக்க அறிவியல் மற்றும் தொழில்நுட்பத்தின் பயன்பாடு ஆகும். மனிதர்கள் ஆயிரக்கணக்கான ஆண்டுகளாக பல்வேறு முறைகளில் வானிலையை கணிக்க முயன்றனர். பத்தொன்பதாம் நூற்றாண்டிலிருந்து இது ஒரு முறையாக அறிவியல் துறையாக உருவானது. வளிமண்டலத்தின் தற்போதைய நிலையைப் பற்றி தரவுகளை சேகரித்து, பின்னர் வளிமண்டல செயல்முறைகள் பற்றிய அறிவியல் புரிதலைப் பயன்படுத்தி வளிமண்டலம் எவ்வாறு மாறும் என்பதைக் கணித்து வானிலை முன்னறிவிப்புகள் செய்யப்படுகின்றன.  
முதலில் பெரும்பாலும் முழு மனித முயற்சியாக இருந்த இந்த கணிப்புகள், தற்காலத்தில் கணினிகளைக் கொண்டு முன்னறிவிப்பு மாதிரிகளைப் பயன்படுத்தி எதிர்கால நிலைமைகள் தீர்மானிக்கப்படுகின்றன. முன்னறிவிப்பை அடிப்படையாகக் கொண்ட சிறந்த முன்னறிவிப்பு மாதிரியைத் தேர்வுசெய்ய மனித உள்ளீடு தேவைப்படுகிறது. வளிமண்டலத்தின் குழப்பமான தன்மை, வளிமண்டலத்தை விவரிக்கும் சமன்பாடுகளைத் தீர்க்க தேவையான பெருவாரியான கணக்கீட்டுச் சக்தி, ஆரம்ப நிலைகளை அளவிடுவதில் உள்ள பிழை மற்றும் வளிமண்டல செயல்முறைகளின் முழுமையற்ற புரிதல் ஆகியவை முன்னறிவிப்புகளின் குறைவான துல்லியதிற்கு காரணிகளாகும்.
# வானிலை

## முக்கியக் காற்று மற்றும் அழுத்த அமைப்புகள்

| மண்டலம் | பெயர் | அழுத்தம் | மேற்பரப்பு காற்றுகள் | வானிலை |  |
| --- | --- | --- | --- | --- | --- |
| பூமத்திய ரேகை (0°) | நிலநடு குவிதல் மண்டலம் (Inter-tropical Convergence Zone)
(பூமத்திய தாழ் பகுதி) | குறைவு | லேசான, மாறுபடும் காற்று | மேகமூட்டம் எல்லா பருவங்களிலும் ஏராளமான மழை; சூறாவளிகள் உற்பத்தியாகும் பகுதி, அதிக மழை காரணமாக ஒப்பீட்டளவில் குறைந்த கடல் மேற்பரப்பு உப்புத்தன்மை |  |
| 0°–30°வ மற்றும் தெ | வணிகக் காற்று (Easterlies) | - | வடக்கு அரைக்கோளத்தில் வடகிழக்கு
தெற்கு அரைக்கோளத்தில் தென்கிழக்கு | கோடை (ஈரம்) , குளிர்காலம் (உலர்); வெப்ப மண்டல வானிலை தொந்தரவுகளுக்கான பாதை |  |
| 30°வ மற்றும் தெ | குதிரை அட்சங்கள்
(Horse Latitudes) | உயர் | லேசான, மாறுபடும் காற்று | குறைந்த அளவு மேகம், அனைத்து பருவகாலங்களிலும் வறண்ட வானிலை, அதிகளவு கடல் நீர் ஆவியாதலால் அதிக கடல் மேற்பரப்பு நீர் உப்புத்தன்மை |  |
| 30°–60°வ மற்றும் தெ | மேல்காற்று
(Westerlies) | - | வடக்கு அரைக்கோளத்தில் வடகிழக்கு
தெற்கு அரைக்கோளத்தில் தென்கிழக்கு | குளிர்காலம் (ஈரப்பதம்), கோடை (வறண்ட வானிலை); மிதமான உயர் மற்றும் குறைந்த அழுத்தத்திற்கான பாதை |  |
| 60°வ மற்றும் தெ | துருவ முனை
(Polar front) | குறை | மாறுபடக்கூடியது | புயல், மேகமூட்டமான வானிலை மண்டலம்; எல்லா காலங்களிலும் ஏராளமான மழை |  |
| 60°–90°வ மற்றும் தெ | துருவ கீழைக்காற்று
(Polar easterlies) | - | வடக்கு அரைக்கோளத்தில் வடகிழக்கு
தெற்கு அரைக்கோளத்தில் தென்கிழக்கு | மிகவும் குறைந்த வெப்பநிலை கொண்ட குளிர் துருவ காற்று |  |
| 90°வ மற்றும் தெ | துருவம்
(Pole) | உயர் | வடக்கு அரைக்கோளத்தில் வடக்கு
தெற்கு அரைக்கோளத்தில் தெற்கு | குளிர்ந்த, வறண்ட காற்று; அனைத்து பருவங்களிலும் அடர்த்தியற்ற மழை | } |
# வானிலை

## புவியில் உச்சநிலைகள்

புவியில் வெப்பநிலை பொதுவாக ஆண்டுதோறும் ±40 °C (100 °F முதல் −40 °F) வரை இருக்கும். தட்பவெப்ப நிலைகள் இந்த வரம்பிற்கு வெளியேயும் தீவிர வெப்பநிலைகளை சில சமயங்களில் உருவாக்குகின்றன. 1983 சூலை 21 அன்று அண்டார்டிகாவில் உள்ள வோசுடாக் பகுதியில், இதுவரை பதிவு செய்யப்படாத குளிரான வெப்பநிலையான பதிவானது. இதுவரை பதிவுசெய்யப்பட்ட அதிகமான வெப்பநிலை 1922 செப்டம்பர் 13, அன்று லிபியாவில் உள்ள அசிசியாவில் பதிவான ஆகும். எத்தியோப்பியாவில் உள்ள தலோல் என்ற இடத்தில் ஆண்டின் அதிகபட்ச வெப்பநிலையான பதிவாகியுள்ளது. அண்டார்டிகாவின் வொசுடோக்கில் ஆண்டின் குளிரான சராசரி வெப்பநிலையான பதிவாகியுள்ளது. அண்டார்டிகாவில் உள்ள பொதுநலவாய விரிகுடாவில் காற்றின் வேகம் வரை அடைகின்றன.
# வானிலை

## வேற்று கிரக வானிலை

பெரிய சிவப்புப் புள்ளி.]]  
மற்ற கோள்களில் வானிலை எவ்வாறு செயல்படுகிறது என்பதைப் படிப்பது புவியில் அது எவ்வாறு செயல்படுகிறது என்பதைப் புரிந்துகொள்வதற்கு உதவியாகக் இருக்கின்றது. மற்ற கிரகங்களின் வானிலை புவியின் வானிலையைப் போன்றே பல இயற்பியல் கோட்பாடுகளைப் பின்பற்றுகிறது, ஆனால் அவை வெவ்வேறு அளவுகளில் மற்றும் வெவ்வேறு இரசாயன அமைப்புகள் கொண்ட வளிமண்டலங்களில் நிகழ்கிறது.
புயலால் உருவாக்கப்பட்ட வியாழனின் பெரிய சிவப்புப் புள்ளி, சூரியக் குடும்பதத்தில் மிகவும் பிரபலமான வானிலை அடையாளங்களில் ஒன்றாகும்.. பெரிய கோள்களில் மேற்பரப்பில் குறைவான ஈர்ப்பு காரணமாக காற்று அபரிமிதமான வேகத்தை அடைகின்றது. வானிலை சூரிய ஆற்றலால் உருவாக்கப்படுகிறது என்பது அறிந்ததே. நெப்டியூன் போன்ற தொலைதூர கோள்கள் பெரும் சூரிய ஆற்றலின் அளவு புவியை ஒப்பிடும் போது மிகக்குறைவே, இருப்பினும் நெப்டியூனில் வானிலை நிகழ்வுகளின் தீவிரம் புவியை விட மிக தீவிரமாக உள்ளது. இது விஞ்ஞானிகளுக்கு ஒரு புரியாத புதிராக உள்ளது. இதுவரை கண்டுபிடிக்கப்பட்டதில், HD 189733 பி என்ற கோளில் காற்றின் வேகம் வரை இருப்பதாக பதிவு செய்யப்பட்டுள்ளது.  
வானிலை என்பது கோள்களுக்கு மட்டும் உரித்தானவை அல்ல. கோள்களை போலவே நட்சத்திரங்களுக்கும் வளிமண்டலம் மற்றும் வானிலை இருக்கலாம். நட்சத்திரங்களில் ஒன்றான சூரியனின் கதிர்கள் சூரிய குடும்பம் முழுவதும் மிக மெல்லிய வளிமண்டலத்தை உருவாக்குகிறது. சூரியனில் இருந்து வெளியேற்றப்படும் இவை சூரியக் காற்று என்று அழைக்கப்படுகிறது.
# வானிலை

## விண்வெளி வானிலை

வானிலை என்பது கோள்களுக்கு மட்டும் மட்டுப்படுத்தப்படவில்லை. எல்லா நட்சத்திரங்களையும் போலவே, சூரியனின் கொரோனாவும் தொடர்ந்து விண்வெளிக்கு இழக்கப்பட்டு, சூரிய குடும்பம் முழுவதும் அடிப்படையில் மிகவும் மெல்லிய வளிமண்டலத்தை உருவாக்குகிறது. சூரியனில் இருந்து வெளியேற்றப்படும் வெகுஜனத்தின் இயக்கம் சூரியக் காற்று என்று அழைக்கப்படுகிறது. இந்தக் காற்றில் உள்ள முரண்பாடுகள் மற்றும் நட்சத்திரத்தின் மேற்பரப்பில் ஏற்படும் பெரிய நிகழ்வுகள், கொரோனல் நிறை வெளியேற்றங்கள் போன்றவை, வழக்கமான வானிலை அமைப்புகளுக்கு (அழுத்தம் மற்றும் காற்று போன்றவை) ஒத்த அம்சங்களைக் கொண்ட ஒரு அமைப்பை உருவாக்குகின்றன, மேலும் இது பொதுவாக விண்வெளி வானிலை என்று அழைக்கப்படுகிறது. சூரிய மண்டலத்தில் சனி போன்ற தொலைதூரப் பகுதிகளிலும் கொரோனல் நிறை வெளியேற்றங்கள் கண்காணிக்கப்பட்டுள்ளன.இந்த அமைப்பின் செயல்பாடு கோள்களின் வளிமண்டலங்களையும் எப்போதாவது மேற்பரப்புகளையும் பாதிக்கலாம். பூமிக்குரிய வளிமண்டலத்துடன் சூரியக் காற்றின் தொடர்பு கண்கவர் அரோராக்களை உருவாக்கலாம், மேலும் மின்சார கட்டங்கள் மற்றும் ரேடியோ சிக்னல்கள் போன்ற மின் உணர்திறன் அமைப்புகளுடன் அழிவை ஏற்படுத்தலாம்.
# ஒத்தின்னியம்

8 பகுதிகளைக் கொண்ட சிம்ஃபெனி]]  
**ஒத்தின்னியம்** (*சிம்ஃபனி*, *symphony*) ஒரு இசைத் தொகுப்பு (musical composition) வகை. பொதுவாக இது சேர்ந்திசை (orchestra) நிகழ்ச்சிகளுக்கான ஒரு ஆக்கமாக அமைக்கப்படும். வழக்கமாக இது 3 அல்லது 4 பகுதிகளைக் கொண்ட நீளமான ஆக்கமாக இருக்கும். முதல் பகுதி வேகமான நடையில் அமைந்திருக்கும். இரண்டாம் பகுதி மெதுவான நடையில் அமைந்திருக்கலாம். இவ்வாறே மூன்றாம், நான்காம் பகுதிகளும் அவற்றுக்குரிய தனித்துவமான முறையில் ஆக்கப்படுகின்றன. *ஒத்தின்னியம்* எழுதுவதற்குப் பல முறைகள் இருந்தாலும், ஒத்தின்னியத்தின் தந்தை எனக் கருதப்படும் ஜோசப் ஹேடன் என்பவர் முன் குறிப்பிட்ட வடிவில் ஒத்தின்னிய ஆக்கங்களை எழுதியதால் பின்வந்த இசையமைப்பாளர் பலரும் அவரைப் பின்பற்றியே எழுதி வருகின்றனர்.  
ஜோசப் ஹேடன், வூல்ஃப்காங் அமாடியஸ் மொசார்ட், லுட்விக் வான் பீத்தோவன், பிராண்ஸ் சூபேர்ட், ஃபீலிக்ஸ் மெண்டல்சன், ராபர்ட் சூமான், ஆன்டன் புரூக்னர், ஜொகான்னெஸ் பிராம்ஸ், பியோட்டர் சைகோவ்ஸ்கி, குஸ்தாவ் மாலர், ஜான் சிபெலியஸ் போன்றோர் மிகவும் பெயர் பெற்ற இசையமைப்பாளர்கள் ஆவர்.
# ஒத்தின்னியம்

## தோற்றம்

ஒத்தின்னியயத்தின் ஆங்கிலச் சொல்லான symphony Σύμφωνος (symphōnos) என்ற கிரேக்க வார்த்தையிலிருந்து தோன்றியதாகும். இதற்கு "ஒலியின் உடன்பாடு அல்லது ஒத்திசைவு" "ஒலி அல்லது இசை கருவி இசை" என்பது பொருளாகும். இந்த வார்த்தை வித்தியாசமான பல்வேறு விஷயங்களை குறித்தாலும் இறுதியாக அதன் தற்போதைய அர்த்தத்தில் ஒத்தின்னிய இசை வடிவத்தை குறிக்கப் பயன்படுத்தப்பட்டு வருகிறது.  
கிரேக்க மற்றும் இடைக்காலக் கோட்பாட்டின் பிற்பகுதியில், இந்த சொல் ஒத்தொலிப்பு அல்லது ஒத்திசைவு என்பதைக் குறிக்கப் பயன்பட்டது. இச்சொல்லுக்கான எதிர்பதம் διαφωνία (டியாபொனியா) ஆகும். இதன் பொருள் முரண்பட்ட இசை அல்லது இசையொவ்வாமை ஆகும். இடைக்காலம் மற்றும் அதற்குப் பின்னர், லத்தீன் வடிவமான சிம்போனியா *symphonia* பல்வேறு இசையுருவாக்க கருவிகளை விவரிக்க பயன்படுத்தப்பட்டது, குறிப்பாக ஒரே நேரத்தில் ஒன்றுக்கு மேற்பட்ட ஒலியை தொடர்ச்சியாக உற்பத்தி செய்யும் திறன் என வரையறுக்கப்பட்டது. . பிற்பகுதியில் இடைக்கால இங்கிலாந்தில், சிம்பொனி என்ற வார்த்தை இந்த உணர்வுகளில் பயன்படுத்தப்பட்டது. 16 ஆம் நூற்றாண்டில் அது dulcimer உடன் ஒப்பிடப்பட்டது. ஜேர்மனியில், சிம்பொனி 16 ஆம் நூற்றாண்டின் பிற்பகுதியில் இருந்து 18 ஆம் நூற்றாண்டு வரை நரம்பிசைக்கருவி மற்றும் யாழ் இசைப் பெட்டியைக் குறிக்க ஒரு பொதுவான பதமாக இருந்தது.
# ஒத்தின்னியம்

## 19 ஆம் நூற்றாண்டு

கீழே பீத்தோவனின் ஒத்தின்னியம் எண்-5 (Symphony 5) என்னும் புகழ்பெற்ற இசையின் நான்கு பகுதி இசைவிரிவுகளையும்(மூவ்மெண்ட்) கேட்கலாம்:  
பத்தொன்பதாம் நூற்றாண்டின் தொடக்கத்தில், பீத்தோவன் தினசரி இசைவடிவத்திலிருந்து ஒத்தின்னியத்தை சில எண்ணிக்கையிலான வகைகளில் இருந்து பெருமளவில் உயர்த்தியுள்ளார். இசையமைப்பாளர்கள் மிகச் சில படைப்புகளில் இசையின் மிக உயர்ந்த ஆற்றலை அடைய முயற்சித்தனர். பீத்தோவன் தனது மாடல்களை மொஸார்ட் மற்றும் ஹேடன் ஆகியோருடன் நேரடியாக இணைத்து இரண்டு படைப்புகளுடன் தொடங்கினார். பின்னர் மூன்றாம் ஒத்தின்னியம் ("ஈரோக்கா") தொடங்கி ஏழு ஒத்தின்னியங்களும் இந்த வகையின் நோக்கம் மற்றும் லட்சியத்தை விரிவாக்கியது. அவரது சிம்பொனி எண் 5 ஒருவேளை எழுதப்பட்ட மிகவும் பிரபலமான சிம்பொனி ஆகும்; உணர்ச்சி ரீதியிலான புயலிலிருந்து ஒரு பெரிய வெற்றிகரமான பிரதான-முக்கிய இறுதி வரை அதன் மாற்றம் ஒரு மாதிரியை வழங்கியது. இது ப்ரோம்ஸ் மற்றும் மாலர் போன்ற ஒத்தின்னியலாளர்களால் ஏற்றுக்கொள்ளப்பட்ட ஒரு மாதிரி ஆகும். அவருடைய ஒத்தின்னிய எண் 6 என்பது ஒரு வேலைத்திட்ட பணி ஆகும். இதில் பறவை அழைப்புகள் மற்றும் புயல் ஒலிகள் போன்றவற்றைப் பிரதிபலிக்கிறது. மற்றும், வழக்கத்திற்கு மாறாக, ஒரு ஐந்தாவது இயக்கம் (சிம்பொனி பொதுவாக நான்கு இயக்கங்களில் இருந்தது). அவரது ஒத்தின்னிய எண் 9 கடந்த இயக்கத்தில் குரல் தனிப்பாடல்களான மற்றும் பாடகர்களுக்கான பாகங்களை உள்ளடக்கியது, அது ஒரு குழு ஒத்தின்னியமாக மாறியது.
ஃப்ரான்ஸ் ஸ்குவெர்ட்டின் சிம்போனிகளில் எட்டாம் சிம்பொனி (1822) இல், ஷூபர்ட் முதல் இரண்டு இயக்கங்களை மட்டுமே நிறைவு செய்தார்; இந்த உயர்ந்த காதல் நயமிக்க வேலை பொதுவாக அதன் புனைப்பெயரான "தி அன்ஃபிஷினின்ட்" என்று அழைக்கப்படுகிறது. அவரது இறுதி சிம்பொனி, ஒன்பதாவது (1826) பாரம்பரிய இசையில் ஒரு பாரிய வேலை ஆகும்.
# ஒத்தின்னியம்

## ஒத்தின்னியத்தின் மற்ற நவீன பயன்பாடுகள்

ஒத்தின்னியம் (சிம்பொன) என்ற வார்த்தை பெரும்பாலும் இசைப் படைப்புகளை செய்யும் பெரிய குழுவிற்கு சேர்ந்திசையைக் (ஆர்க்கெஸ்ட்ரா) என்று குறிக்கவும் பயன்படுத்தப்படுகிறது. எடுத்துக்காட்டாக "சிம்பொனி" என்ற வார்த்தை பல சேர்ச்திசைக் குழுக்களின் பெயரில் பயன்படுத்தப்படுகின்றன. உதாரணமாக, பாஸ்டன் ஒத்தின்னிய சேர்ந்திசை (Boston Symphony Orchestra), செயின்ட் லூயிஸ் ஒத்தின்னிய சேர்ந்திசை, ஹூஸ்டன் ஒத்தின்னியம் அல்லது மியாமிஸ் நியூ வேர்ல்ட் ஒத்தின்னியம்.
# ஒத்தின்னியம்

## இதனையும் காண்க

- இளையராஜாவின் சிம்பொனி  
- 'சிம்ஃபொனி' இசைப்பது இசையுலகில் கௌரவம் மிக்க ஒன்றாக பார்க்கப்படுவது ஏன்?
# எல் நீனோ-தெற்கத்திய அலைவு

நடக்கும் சராசரி நீரோட்டத்தைக்காடும் படம்]] **எல் நீனோ-தெற்கத்திய அலைவு** (ENSO-El Niño-Southern Oscillation) கடல் , வளிமண்டல சுழற்சியில் ஏற்படும் வெப்பம், காற்றின் மாறுதல்கள் மற்றும் அதனால் எற்படும் விளைவுகளால் உலக நாடுகளில் உள்ள சில பகுதிகளில் பருவநிலைகளில் பாதிப்புக்களை உண்டாக்கும் ஒர் நிகழ்வுகள் ஆகும்.இது ஒரு இணைப் பெருங்கடல் வளிமண்டலத் தோற்றப்பாடு ஆகும். *எல் நினோ*, *லா நினா* எனப்படும் இவைகள்.சிலி –பெரு நாடுகளின் கரைக்கு அருகில் கடல் வெப்பநிலையை மற்றும் மழைபொழிவுகளை உயர்த்துவது, குறைப்பது, போன்ற நிகழ்வுகளல் கடல் நீரோட்டங்கள் பாதிக்கப்டுகின்றன. மற்றும் கிழக்குப் பசிபிக் பெருங்கடல் மேற்பரப்பில் இடம்பெறும் முக்கியமான வெப்பநிலை ஏற்றத்தாழ்வுகள். *எல் நினோ* என்பது எஸ்பானிய மொழியில் *சிறுவன்* என்னும் பொருள் கொண்டது. இப்பெயர் குழந்தை யேசுவைக் குறிப்பது. இத் தோற்றப்பாடு தென்னமெரிக்காவின் கரையோரப் பகுதிகளில் நத்தார் காலங்களில் ஏற்படுவதால் இப்பெயர் ஏற்பட்டது. *லா நினா* என்னும் சொல் **சிறுமி** என்னும் பொருளுடையது. 1923 ஆம் ஆண்டில் சர். கில்பர்ட் தாமஸ் வாக்கர் என்பவர் இவற்றை முதன் முதலாக விளக்கினார்.  
எல் நீனோ-தெற்கத்திய அலைவு, உலகின் பல பகுதிகளிலும் ஏற்படும் வெள்ளம், வறட்சி போன்ற பல இடையூறுகளுடன் தொடர்புள்ளது. இத் தாக்கங்களும், இதன் ஒழுங்கற்ற தன்மையும் இவற்றை பற்றிக் கூறுவது மிகுந்த ஆர்வத்தை ஏற்படுத்துகிறது .ஸ்டீபன் செபியாக், மார்க் கேன் போன்றோர் இதனை ஆராய்த்து இதன் தாக்கம் பற்றிய எதிர் விளைவுகளை கூறுவது மற்றும் உலகின் பல நாடுகளின் பாதிப்புகளின் தடுப்பது போன்றவற்றை கூறி பெரும் பங்களிப்புக்களைச் செய்துள்ளனர்.
# எல் நீனோ-தெற்கத்திய அலைவு

### உலகு வெப்பமடைதல்

உலகின் அனைத்து இடங்களிலும் தட்பவெப்பம், பருவநிலைகள் ஒரே மாதிரியாக இருப்பதில்லை அவைகள் வேறுபடுகின்றன, நிலநடுகோட்டுக்கு வடக்கில் உள்ள பகுதியில் கோடைக்காலமாக இருக்கும்போது , அதன் தெற்கில் உள்ள நாடுகளில் குளிர்காலம் நிலவும். நிலநடுக்கோடு அடுத்துள்ள பகுதியில் வெப்பம் மிகுந்து காணப்படும் பின்னர் வடக்கிலிருந்து தெற்குப் பக்கம் செல்ல,செல்ல வெப்பம் குறைந்துகொண்டு காணப்படும். எடுத்துக்காட்டாக வடதுருவம் மற்றும் தென்துருவம் பகுதிகளில் பனிப்பாறைகள் உள்ளது. ஆனால் இமயம், ஆல்ப்ஸ்,ஆண்டிஸ் மலைப் பகுதியில் உயரமான பகுதியில் மட்டும்தான் பனிப்பாறைகள் உள்ளன. ஆகவே நிலநடுக்கோட்டிலிருந்து ஒவ்வொன்றும் நாடுகளும் அதன் அமைந்துள்ள பகுதியை பொறுத்து வெப்பம், மழை, ஆகியவை வேறுபடும்.
# எல் நீனோ-தெற்கத்திய அலைவு

### எல்- நீனோ(El-Nino)

”எல் நீனோ” என்பது புவி வெப்பமாதலின் காரணமாகப் புவியின் கிழக்கு மற்றும் மத்திய பசிபிக் பெருங்கடலின் ஏற்படக்கூடிய ஒர் ஒழுங்கற்ற காலநிலை மாற்றத்தை ஏற்படுத்துவது எல்நினோ விளைவு என்கிறோம். கடல்பரப்பு வெப்பநிலையானது, ஒரு குறிப்பிட்ட காலத்திற்கு [ஏழு முதல் 24 மாதங்கள் வரை] ,சராசரி வெப்பநிலையைவிட அதிகமாகும் நிகழ்வு [அரை டிகிரி செல்சியஸ் அதிகரிக்கும்]. இந்நிகழ்வு சராசரியாக ஒவ்வொரு ஐந்து ஆண்டுகள் நடைபெறும் என எதிர்பார்க்கப்படுகிறது. [2 முதல் 7 ஆண்டுகள் இடைவெளியும் உண்டு] பின்னர் 4 ஆண்டுகளில் இது வேறு நிலகளை அடைகிறது.
# எல் நீனோ-தெற்கத்திய அலைவு

### லா-நினா (La-Nina)

எல்நினோவிற்கு எதிர்மறையானது லா நினா ஆகும். இது கிழக்கத்திய பசிபிக்பகுதியில் வழக்கத்திற்கு மாறாக குளிர்ச்சியை குறைவாக கொண்டதாகும். இதன் தாக்கத்தின் போது அதாவது பெரு மற்றும் எக்குவடோர் கடற்கரையின் பகுதியில் அதிக வறட்சியும் குளிர்ச்சியாகவும் இருக்கும். மேற்கத்திய பசிபிக் பகுதியில் மிதவெப்பமாகவும் அதிக ஈரப்பதத்தையும் மற்றும் அதிகமழையையும் கொண்டுயிருக்கும் இது எல்நினோவிற்கு அடுத்தாக வரும் ஆனால் அனைத்து நேரங்களில் எல்நினோவிற்கு அடுத்ததாக வரும் என எதிர்ப்பு இருக்காது.லா நினாவின் விளக்கம் “சிறு பெண்” ஆகும். எல் நினோவிற்கு எதிர்மறையாகும்.
# எல் நீனோ-தெற்கத்திய அலைவு

### சிலி-பெரு நாடுகள்

இது சிலி –பெரு நாடுகளின் கரைக்கு அருகில் கடல் வெப்பநிலையை உயர்த்துவது 'எல் நினோ(El-Nino), குறைவது லாநினா(li-nino) ஆகும். இந்த நிகழ்வுகளல் கடல் நீரோட்டங்கள் பாதிக்கப்டுகின்றன. இதனால் இந்தோனேசியா, ஆஸ்திரேலியா, தென்கிழுக்குஆப்பிரிக்க, தென்அமெரிக்கவின் வட பகுதிகளை பாதிப்புகளை ஏற்படுத்தியுள்ளது. மேலும் கனடா மற்றும் அமெரிக்க நாடுகளில் வறண்ட குளிர்காலம் , அட்லாண்டிக் பெருங்கடலில் புயல்களையும் உருவக்கும், இதற்கு மாறான நிகழ்வு *லா நினா* ஆகும்.
# எல் நீனோ-தெற்கத்திய அலைவு

### காலநிலை மாற்றம்

அடிப்படையில், எல் நினோ ஒரு இயற்கையாக நிகழும் நிகழ்வு ஆகும், அது மத்திய கிழக்கு மற்றும் மத்திய ஈக்வெடரியல் பசிபிக் முழுவதும் கடல் மேற்பரப்பு வெப்பநிலைகளில் ஒரு குறிப்பிட்ட வெப்பமடைதலுடன் தொடர்புடையது ஆகும். கிழக்கும் மற்றும் மேற்கத்திய பசிபிக் பெருங்கடலின் சாதாரண காலநிலை மாறுபாட்டின் தீவிரத்தை பொருத்து எல் நினோவின் தாக்கமானது கண்டுபிடிக்கப்படுகிறது. இந்த தாக்கத்தின் போது காற்றின் கிழக்கு மேற்கு என்ற திசை மாறி அதற்கு நேர் மாறான மேற்கு கிழக்கு திசைக்கு இடம்பெயருவதால் மேற்கத்திய மற்றும் கிழக்கத்திய பசிபிக்கின் காலநிலை முற்றிலும் மாறுகிறது.  
ஒவ்வொரு மூன்று முதல் ஐந்து ஆண்டுகள் வரை நடைபெறும் எல் நினோ நிகழ்வு, கிழக்கு பசிபிக் பெருங்கடலில் வெப்பமான தண்ணீரால் நீரோட்டங்களால் ஏற்படுகிறது. தென்மேற்கு கண்டத்தின் திசையில் தெற்கே மேற்கில் மேற்கு திசையில் சூடான மேற்பரப்பு நீரோட்டத்திலிருந்து காற்றழுத்தங்கள் வீழ்ச்சியடைகின்றன அல்லது திசைதிருப்பப்படுவதால் இந்த நீர். எல் நினோ ஒவ்வொரு 2-7 வருடங்களுக்கும் ஏற்படுகிறது, ஒன்பது மாதங்கள் மற்றும் இரண்டு ஆண்டுகளுக்கு இடையில் எங்கும் நீடிக்கும்."எல் நினோஸ் ஒருபோதும் தவிர்க்க முடியாதது," என்று L'Hureux கூறினார்
# எல் நீனோ-தெற்கத்திய அலைவு

### ஆசியாவில் பாதிப்புகள்

கிழக்கும் மற்றும் மேற்கத்திய பசிபிக் பெருங்கடலின் சாதாரண காலநிலை மாறுபாட்டின் தீவிரத்தை பொருத்து எல் நினோவின் தாக்கமானது கண்டுபிடிக்கப்படுகிறது. இந்த தாக்கத்தின் போது காற்றின் கிழக்கு,மேற்கு என்ற திசை மாறி அதற்கு நேர் மாறான வடக்கு, தெற்கு திசைக்குக்கு இடம்பெயருவதால் மேற்கத்திய மற்றும் கிழக்கத்திய பசிபிக்கின் காலநிலை முற்றிலும் மாறுகிறது.
மேற்கத்திய பசிபிக் பகுதிகள் வழக்கமாக ஈரப்பதத்தையும், மிதமானவெப்பத்தையும், அதிகமழையையும் கொண்டுயிருக்கும், ஆனால் இந்த தாக்கத்திற்கு பிறகு ஈரப்பதம் இல்லாமலும், குறைந்த மழையையும், கொண்ட வறண்ட நிலையை தென்கிழக்குஆசியா சில பகுதிககள் காணப்படும். இதில் குறிப்பாக இந்தியா, தென்ஆப்பிரிக்கா போன்ற நாடுளின் பகுதிகளுக்கும் இதன் பாதிப்புகளை தருகிறது என்று ஆராய்ச்சி ஆய்வளார்கள் தெரிவிக்கின்றனர். இதை போலவே கிழக்கத்திய பசிபிக் பகுதியானது வழக்கமான வறண்ட குளிரையும் மற்றும் குறைந்த மழையை கொண்டுயிருக்கும் இந்த தாக்கத்திற்கு பிறகு நேர் மாறாக அதாவது ஈரம் அதிகமாகவும், மிதவெப்பம் மற்றும் அதிக மழையை உடைய பகுதியாக மாற்றப்படுகிறது.  
ஆசியாக்கண்டத்தின் பெரும்பாலான பகுதிகளில் நிகழும் வறட்சி ,வெள்ளப்பெருக்கு ஆகியவை பசிபிக் கடல் பகுதியில் நிகழும் கடல் நீரோட்ட மறுதலிப்பும் , காற்றோட்ட மறுதலிப்பு நிகழ்ச்சியினால் தட்பவெப்ப மாற்றங்கள் ஏற்படுவதும் தொடர்புடையவையாக இருக்கிறது என்று வெப்ஸ்டர் என்பவரும் மற்றவர்களும் எடுத்து உரைத்தனர். அதாவது கடந்த 1871 ஆம் ஆண்டு முதல் இந்தியத்துணைக்கண்டத்தில் கோடை ,மழை தவறிய பல நிகழ்ச்சியில் பாதி மறுதலிப்புகள் எல்நினோ ஆண்டுகளில் நிகழ்ந்தைவை என்று கூறினார்,
எல்நினோ நிகழ்ச்சிகள் அடிக்கடி ஏற்படுகின்றன என்றும்,வெதுவெதுப்பான வளிமண்டலத்தில் அவற்றின் பருவசுழற்சியில் மாற்றுகிறது என்று கோல்லினஸ் என்பவர் கண்டார் . 1997-98 ஆம் ஆண்டில் நிகழ்ந்தைவைகள் பசிபிக்கடலின் நிலநடுக்கோடுக் கிழக்குப்பகுதியில் நடந்த வறட்சி இதில் அடக்கம்.  
2015-2016 எல் நினோ வானிலை நிகழ்வின் தாக்கம் கடந்த நூறு ஆண்டுகளுக்கு மிகவும் தீவிரமாக மற்றும் பரவலான ஒன்றாக இருந்து வருகிறது. விவசாயம், உணவு பாதுகாப்பு மற்றும் உலகம் முழுவதும் 60 மில்லியனுக்கும் அதிகமான மக்கள் ஊட்டச்சத்து நிலையில் குறைந்து காணப்படுவது எல்லாம் எல்-நினோ தொடர்பான வறட்சி, வெள்ளம் மற்றும் அதிகமான வெப்பம் மற்றும் குளிர் ஆகியவற்றல் பாதிக்கப்படுகிறது. எல் நினோ அதன் உச்சத்தை கடந்து இப்போது குறைந்து வருகிறது, அதன் தாக்கம் இன்னும் வளர்ந்து பல நாடுகளை பாதித்து வருகிறது. உலகின் பல பகுதிகளில் வேளாண்மை அறுவடை ஏற்கனவே தோல்வியடைந்துவிட்டன, மேலும் பிற பகுதிகளில் தோல்வி அடைந்து வருவதாகக் கூறப்படுகிறது.
# எல் நீனோ-தெற்கத்திய அலைவு

### எல் நினோவின் முக்கிய நிகழ்வுகள்

1. கிழக்கத்திய பசிபிக்கில் பகுதியில் மழையை அதிகரிக்கிறது.
1. மேற்கத்திய பசிபிக்கில் பகுதிகளில் வறட்சியை அதிகரிக்கிறது. இதனால் காடுகள் எரியும் அபாயம் ஏற்படுகிறது.
1. கடற்கரை பகுதிகளான பெரு மற்றும் எக்குவடோர் பகுதிகளில் பொருளாதாரரீதியாக ஸலவழஜவபாதிப்புகளையும் ஏற்படுத்துகிறது.
1. வழக்கமான பருவ நிலையில் கடல் நீரானது குளிர்ச்சியாக இருப்பதால் மீன்களின் வளர்ச்சிக்கு ஏற்ப சுழ்நிலை காணப்படுவதால் கடல்வாழ் உயிரினங்களின் எண்ணிக்கையை அதிகரிக்கிறது ஆனால் எல்நினோவின் தாக்ககத்திற்கு பிறகு கடற்கரைப்பகுதி வெப்பமாக மாறுவதால் ஊட்டப்பொருட்களில் தளர்வு ஏற்பட்டு மீன்கள் மற்றும் கடல்வாழ் உயிரினங்களுக்கு உணவு கிடைக்காத நிலைஏற்படுகிறது.
1. மனிதர்களுக்கு உடல்நிலை பிரச்சினை,முக்கியமான வறட்சி நிலவும் பகுதிகளில் இது ஏற்படுகிறது.
1. மிக சமீபத்திய எல்நினோ பாதிப்புகள் 2015 ஆம் ஆண்டின் அறிக்கை யின்படி அட்லாண்டிக் கடல் பகுதியில் சூறாவளிகள் 11 என்ற எண்ணிக்கையிலும். புயல் கடுமை<nowiki/>கள், 4 என்ற அளவிலும் சூறாவளிகள் மற்றும் 2 முக்கிய சூறாவளிகள், வெப்பப் சூறாவளிகள் என்றும்  30 ஆண்டுகளில் சராசரி 12 புயல்கள், 6 சூறாவளிகள் மற்றும் 2 முக்கிய சூறாவளிகளை உருவாக்கி உள்ளதாகவும் புள்ளி விவாரங்கள் தெரிவிக்கின்றன.
1. 2015 ஆம் ஆண்டுகளில் எல் நினோ பாதிப்புகள் ஜக்கிய அமெரிக்க நாட்டிலும் சில பகுதிகளில் வெப்பம் கோடையில் சராசரியாக வெப்பநிலைகளைக் காட்டிலும் அதிகமாகவும் குளிர்காலத்தில் சராசரியாக குளிரை காட்டிலும் அதிகமாக குளிர் இருந்ததாகவும், தலைமை வானிலை ஆய்வு மைய நிப்புணர் திரு. டாக்டர் டாட் க்ராஃபோர்டு தெரிவிக்கிறார்.
# 1866

**1866** (**MDCCCLXVI**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும்.
# 1866

## நிகழ்வுகள்

- ஜனவரி 1 - யாழ்ப்பாணத்தில் முதன் முதலாக காவற்துறை அமைக்கப்பட்டது.
- பெப்ரவரி 13 - பகல் வேளையில் முதலாவது வங்கிக் கொள்ளை மிசூரியில் இடம்பெற்றது.
- பெப்ரவரி 28 - இம்மாதம் பூரணையின்றி முடிந்தது.
- மார்ச் 31 - சிலியின் வல்பரைசோ துறைமுகம் ஸ்பானிய கடற்படையின் குண்டுத் தாக்குதலுக்குள்ளானது.
- ஏப்ரல் 4 - ரஷ்யாவின் இரண்டாம் அலெக்சாண்டர் கீவ் நகரில் கொலை முயற்சி ஒன்றில் இருந்து தப்பினான்.
- மே 24 - ஆர்ஜெண்டீனா, பிரேசில், மற்றும் உருகுவே கூட்டுப் படைகள் ஆர்ஜெண்டீனாவில் இடம்பெற்ற போரில் பராகுவேயைத் தோற்கடித்தனர். இதில் 16,000 பேர் கொல்லப்பட்டனர்.
- சூன் 5 - புளூட்டோ சூரியனுக்கு மிக அதிகமான தூரத்தில் இருக்கக் கணக்கிடப்பட்டது. இந்நிலை மீண்டும் ஆகத்து 2113 ஆம் ஆண்டில் இடம்பெறும்.
- சூன் 8 - கனடாவின் நாடாளுமன்றம் முதற் தடவையாக ஒட்டாவாவில் கூடியது.
- சூன் 14 - ஆஸ்திரியாவுக்கும் பிரஷ்யாவுக்கும் இடையில் போர் ஆரம்பமானது.
- சூன் 20 - ஆஸ்திரியா மீது இத்தாலி போரை அறிவித்தது.
- சூலை 3 - ஆஸ்திரியாவுடனான போரில் பிரஷ்யா வெற்றி பெற்றது.
- சூலை 24 - அமெரிக்க உள்நாட்டுப் போரின் முடிவை அடுத்து டென்னசி மாநிலம் மீண்டும் ஐக்கிய அமெரிக்காவுடன் இணைந்தது.
- ஆகத்து 20 - அமெரிக்க அதிபர் அண்ட்ரூ ஜோன்சன் அமெரிக்க உள்நாட்டுப் போர் முடிவுக்கு வந்ததாக அதிகாரபூர்வமாக அறிவித்தார்.
- ஆகத்து 23 - பிராக் நகரில் ஏற்பட்ட உடன்பாட்டுடன் ஆஸ்திரிய-பிரஷ்யப் போர் முடிவுக்கு வந்தது.
- செப்டம்பர் 22 - பராகுவே வெற்றிகரமாக மூன்று நாடுகளுடன் இடம்பெற்ற போரில் வெற்றி பெற்றது.
- அக்டோபர் - யாழ்ப்பாணத்தில் வாந்திபேதி நோய் மிக வேகமாகப் பரவத் தொடங்கியது. இது மார்ச் 1867 இலேயே தணிந்தது.
- அக்டோபர் 12 - வியென்னா உடன்பாட்டுடன் ஆஸ்திரியாவுக்கும் இத்தாலிக்கும் இடையில் இடம்பெற்ற போர் முடிவுக்கு வந்தது.
# 1866

## தேதி அறியப்படாத நிகழ்வுகள்

- ஜெர்மனியில் அல்பிரட் நோபல் டைனமைட்டைக் கண்டுபிடித்தார்.
# 1866

## பிறப்புகள்

- மே 25 - மு. சி. பூரணலிங்கம் பிள்ளை, தமிழறிஞர் (இ. 1947)
- நவம்பர் 12 - சுன் இ சியன், சீனாவின் புரட்சித் தலைவர் (இ. 1925)
- டிசம்பர் 16 - வசிலி கண்டின்ஸ்கி, ரஷ்ய ஓவியர் (இ. 1944)
# 1730கள்

**1730கள்** என்றழைக்கப்படும் பத்தாண்டு காலம் 1730ஆம் ஆண்டு துவங்கி 1739-இல் முடிவடைந்தது.
# 1730கள்

## நிகழ்வுகள்

- புரட்டஸ்தாந்தர்களின் *Great Awakening* என்ற சமய இயக்கம் வட அமெரிக்காவில் ஆரம்பிக்கப்பட்டது.
- ஒக்டாண்ட் (Octant) என்ற அளவு கருவி கண்டுபிடிக்கப்பட்டது.
- 1737: ரிச்மண்ட் (வர்ஜீனியா) நகரம் அமைக்கப்பட்டது.
- 1737 - வீனஸ் கோள் மேர்க்குரி கோளின் முன்னால் கடந்தது.
- 1737 - இந்தியாவின், வங்காளத்தில் கிளம்பிய 40 அடி உயர அலை சுமார் 300,000 பேரைக் கொன்றது.
# 1730கள்

## உலகத் தலைவர்கள்

- பிரான்சின் பதினைந்தாம் லூயி (1715-1774)
- புனித ரோமப் பேரரசன் நான்காம் சார்ல்ஸ் (1711 - 1740)
- பிரஷ்யாவின் இரண்டாம் பிரெடெரிக் (1740-1786)
- ஸ்பெயினின் ஐந்தாம் பிலிப், (1700-1746)
# 1730கள்

## உலகத் தலைவர்கள்

### முகலாயப் பேரரசு

- முகமது ஷா (1720-1748)
# நிலவியல் தலைப்புகள் பட்டியல்

## இயல்கள்

- நிலவியல்
- புவியியல்
- வானியல்
- கடலியல்
- வேதியியல்
- இயற்பியல்
- நிலநடுக்கவியல் - Seismology
# நிலவியல் தலைப்புகள் பட்டியல்

## மண்டலங்கள்

- Lithosphere - பாறை மண்டலம், கற்கோளம்
- Hydrosphere - நீர் மண்டலம்
- Biosphere - உயிர் மண்டலம்
- Atmosphere - வளி மண்டலம்
- Troposphere - அடிவளி மண்டலம்
- Stratosphere - அடுக்கு மண்டலம்
- Mesophere - இடை மண்டலம்
- Thermosphere - வெப்ப மண்டலம்
- Exosphere - புறவளி மண்டலம்
# நிலவியல் தலைப்புகள் பட்டியல்

## பூமியின் அமைப்பு

- Crust - பூமியின் மேலோடு
- மேல் இடைப்பகுதி
- கீழ் இடைப்பகுதி
- வெளி அகடு, வெளி மையம்
- உள் அகடு, உள் மையம்
# நிலவியல் தலைப்புகள் பட்டியல்

## இயற்கை நிகழ்வுகள்

- நிலநடுக்கம்
- ஆழிப்பேரலை
- புயல்
- வெள்ளப்பெருக்கு
- சூறாவளி
- எரிமலை
# நிலவியல் தலைப்புகள் பட்டியல்

## நிலநடுக்கவியல்

- ரிக்டர் அளவு
- எஸ் அலை
- பி அலை
-
# நிலவியல் தலைப்புகள் பட்டியல்

## இதர தலைப்புகள்

- கடல் படுகை
- நிலப்படுகை
- தட்டுப் புவிப்பொறைக் கட்டமைப்பு
- கூடும் விழிம்பு - :en:Convergent boundary
# நிலவியல் தலைப்புகள் பட்டியல்

## இவற்றையும் பாக்க

- :en:List of geology topics
# பக்கவாதம்

**பக்கவாதம்** அல்லது **பாரிசவாதம்** (stroke) என்பது மூளைக்குக் குருதியைக் கொண்டு செல்லும் குழாய்களில் தடை ஏற்படுவதனால் மூளைக்குக் குருதி செல்வது தடைப்பட்டு மூளையின் செயற்பாடுகள் மிகவிரைவாக இழக்கப்படுவதைக் குறிக்கும் குருதி உறைதல், குழலியக்குருதியுறைமை போன்றவற்றால் அல்லது குருதிப்பெருக்கினால் குருதி வழங்கல் குறைவடையும்போது இது நிகழக்கூடும். மூளைக்கு செல்லும் குருதியின் அளவு குறையும்போது மூளையின் உயிரணுக்களுக்குத் தேவையான ஊட்டச்சத்துக்களும், பிராண வாயுவும் கிடைக்காமல் போவதினால் பாதிக்கப்படும் மூளையின் பகுதி செயற்பட முடியாமல் போய், உடலின் ஒரு பக்கத்திலுள்ள ஒன்று அல்லது அதற்கு மேற்பட்ட உடல் உறுப்புக்கள் இயங்க முடியாமல் போகிறது. அத்துடன், புரிந்துகொள்ள முடியாமை, ஒழுங்காகப் பேசமுடியாமை, பார்வைப் புலத்தின் ஒரு பகுதியைப் பார்க்க முடியாதிருத்தல் போன்றவையும் ஏற்படலாம்.  
பக்கவாதம் நிரந்தரமான நரம்புச் சிதைவை ஏற்படுத்துவதுடன் இறப்பும் நிகழலாம். ஐக்கிய அமெரிக்கா, ஐரோப்பா போன்ற பகுதிகளில் வளர்ந்தவர்களில் ஏற்படும் ஊனத்துக்கான முன்னணிக் காரணம் இதுவாகும். ஐக்கிய இராச்சியத்தில் இறப்புக்கான காரணிகளில் இது மாரடைப்புக்கு அடுத்தபடியாக இரண்டாவது இடத்தில் உள்ளது. உலக அளவிலும் இறப்புக்கான காரணிகளுள் இது இரண்டாவதாக இருப்பதுடன், விரைவில் இது முதல் இடத்துக்கு வரக்கூடும் எனக் கருதப்படுகிறது.
# பக்கவாதத்தால் அதிகம் பாதிக்கப்படக் கூடியவர்கள்

அமெரிக்க இதய அமைப்பு பக்கவாதத்தால் அதிகம் பாதிக்கப்படக்கூடியவர்கள் யார் எனப் பட்டியலிட்டுள்ளது. பக்கவாதத்துக்கான இடர் காரணிகளில் சில பாரம்பரியத்தால் ஏற்படுவனவாகவும், இயற்கை செயல்முறைகளால் ஏற்படுவனவாகவும் இருக்கின்றன. அப்படியானவற்றை நாம் கட்டுப்படுத்தவோ, மாற்றியமைக்கவோ முடியாது. வேறு சில இடர் காரணிகள் வாழ்க்கை முறை, மற்றும் சூழல் போன்ற நம்மால் கட்டுப்படுத்தக் கூடிய, அல்லது மாற்றக் கூடிய காரணிகளாக இருக்கின்றன. அவற்றை தகுந்த உடல்நலப் பாதுகாப்பு முறைகளால் நாம் மாற்றியமைக்கலாம்.
# பக்கவாதத்தால் அதிகம் பாதிக்கப்படக் கூடியவர்கள்

## கட்டுப்படுத்த முடியாத இடர் காரணிகள்

- வயது: 55 வயதுக்கு மேல், ஒவ்வொரு பத்தாண்டும் இந்நோய் வருவதற்கான சாத்தியம் இரட்டிப்பாவதாகின்றது. வயது முதிர்ந்தவர்களிலேயே அதிகளவில் இந்நோய் ஏற்படுகின்றதாயினும், 65 வயதுக்குட்பட்டவர்களிலும் பக்கவாதம் ஏற்படுகின்றது.
- பாரம்பரியம்: பாரம்பரியமாகவும் இந்நோய் வருவதாக அறியப்பட்டுள்ளது.
- பாலினம்: எல்லா வயது மனிதர்களையும் கருத்தில் கொள்கையில், பெண்களை விட ஆண்களே இந்நோயின் தாக்கம் அதிகமாக உள்ளது. ஆனாலும் நோய்த் தாக்கத்துக்குட்பட்டவர்களில் இறப்பு ஏற்படுவது பெண்களிலேயே அதிகமாக உள்ளது. பெண்களில் பிறப்புத் தடுப்பு மருந்துகள், கர்ப்ப நிலைகள் இடர் காரணிகளாக அமையும்.
- முன்னதாக நோய்க்குட்பட்டவர்கள்: முதலிலேயே இந்நோய்த் தாக்கம் ஏற்பட்டவர்களிலும், மாரடைப்பு ஏற்பட்டவர்களிலும் பக்கவாதம் ஏற்படும் சாத்தியம் அதிகமாக உள்ளது.
# பக்கவாதத்தால் அதிகம் பாதிக்கப்படக் கூடியவர்கள்

## கட்டுப்படுத்தக்கூடிய இடர் காரணிகள்

- இரத்த அழுத்தம்: உயர் இரத்த அழுத்தம் பக்கவாதத்துக்கான முதன்மைக் காரணியாக உள்ளது. இவ்வுயர் இரத்த அழுத்தம் கட்டுப்படுத்தப்படும்போது அதிகளவில் பக்கவாதத்தால் ஏற்படும் இறப்பு குறைகின்றது.
- புகைத்தல்: புகைப்பிடிப்பவர்களில் அதிகளவில் பக்கவாத நோய் ஏற்படுவதாக அண்மைய காலங்களில் கண்டு பிடிக்கப்பட்டுள்ளது. வாய்மூலம் எடுக்கும் பிறப்புத் தடை மருந்து பாவிப்பவர்கள், புகை பிடிப்பவர்களாயிருந்தால், மேலும் அதிகரித்த இடர் காரணியாக அமைந்து விடுகிறது.
- நீரிழிவு நோய்: நீரிழிவு நோய் உள்ளவர்களில் இந்நோய்த் தாக்கம் ஏற்படுவதற்கான சாத்தியம் அதிமகாகும். நீரிழிவு நோய் உள்ளவர்களில் உயர் இரத்த அழுத்தம், உயர் கொலஸ்ரோல், மற்றும் அதிக உடற் பருமனும் இருப்பின், இந்நோய் ஏற்படுவதற்கான நிகழ்தகவு அதிகரிக்கிறது.
- உடற்பயிற்சியும், உடற்பருமனும்: அதிகரித்த உடற்பருமன் உடையவர்களில் உயர் இரத்த அழுத்தம், உயர் கொலஸ்ரோல், நீரிழிவு நோய், மேலும் இதய நோய்கள் ஏற்படுவதற்கான சாத்தியம் அதிகமாக உள்ளது.
- கொலஸ்திரோல் அளவு: உயர் கொலஸ்திரோல் அளவுள்ளவர்களில் இந்நோய்க்கான நிகழ்தகவு அதிகரிக்கும்.
- உணவுப்பழக்கம்: அதிக கொழுப்பு உணவுகள், உடலில் கொலஸ்திரோல் அளவை அதிகரிப்பதாலும், சோடியம் (உப்பு) கூடிய உணவுகள் உயர் இரத்த அழுத்தத்திற்கு காரணமாக இருப்பதாலும், அதிகரித்த கலோரி கொண்ட உணவுகள் உடற்பருமனை அதிகரிப்பதாலும், பக்கவாதத்திற்கான சாத்தியத்தை அதிகரிக்கின்றன. பழவகைகள், மரக்கறி வகைகளைக் கொண்ட உணவு இந்த நோய்த் தாக்கத்தை குறைக்கிறது.
- சில நோய்கள்: கரோட்டிட், சில நாடி நோய்கள், Atrial fibrillation, Sickle cell disease, மேலும் சில இதய நோய்கள் இருப்பின், இந்நோய் ஏற்படுவதற்கான வாய்ப்பு அதிகரிக்கிறது.
# பக்கவாதத்தால் அதிகம் பாதிக்கப்படக் கூடியவர்கள்

## சரிவர நிறுவப்படாத சில இடர்க் காரணிகள்

- புவியியல் அமைவிடம்: பூமியின் குறிப்பிட்ட சில பகுதிகளில் பக்கவாதநோய் அதிகளவில் காணப்படுகிறது . அமெரிக்காவின் தென்கிழக்குப் பகுதியில் அதிகளவில் இந்நோய் இருக்கிறது.
- சமூக பொருளாதார நிலை: வறிய குடும்பங்களில் இந்நோய் அதிகளவில் இருப்பதாக அறியப்படுகிறது.
- மதுபாவனை: அளவுக்கதிகமான மதுபாவனை பக்கவாதம் உட்பட, பல்வேறுபட்ட நோய்களை ஏற்படுத்துவதாக அறியப்படுகிறது.
- போதை மருந்துகள் பாவனை: கொக்கெயின், ஹெரோயின் போன்ற போதை மருந்துக்கு அடிமையானவர்களில் இந்த பக்கவாத நோய்த்தாக்கம் அதிகரிக்கிறது. இது இப்படி அடிமைப்படும் இளையோரில் ஏற்படுகிறது. இம்மருந்துகள் சமூக, உடல்நல பிரச்சனைகளைத் தருவதுடன், பலவகை நோய்களுக்கும் காரணியாகின்றன.